Downloaded from YTS.MX
Official YIFY movies site: YTS.MX
A Disneynature India tigrisei című filmje egy fiatal nősténytigrisről szól,
aki négy kölykét neveli India dzsungelében.
Ez a film bemutatja, hogy mi történik,
amikor a kölykök elhagyják az anyjukat,
és elindulnak, hogy saját területet keressenek.
Abban a rezervátumban, ahol élnek,
a tigrisek száma az utóbbi 15 évben megduplázódott.
Egyre kevesebb helyük van.
A fiatal tigriseknek el kell hagyniuk ezeket a menedékhelyeket.
Egy új világba lépnek be,
amelyet az emberekkel osztanak meg.
Sok kihívással kell szembenézniük…
de néhány tigris még csak most tanult meg alkalmazkodni.
Szerencsére vannak olyanok, akik megpróbálnak segíteni nekik.
Az India tigrisei című film forgatása alatt
a stáb elkötelezett emberekkel dolgozott együtt,
hogy megkönnyítsék az együttélést a tigrisek és az emberek közt.
INDIA TIGRISEI: ÍGY KÉSZÜLT
Ők a világ legkedveltebb állatai.
Fenségesek…
de megfoghatatlanok.
Már az is nagy kihívást jelent, hogy egy tigrist lássunk…
nemhogy filmre vegyük.
A film elkészítéséhez
a kameramanok több mint 1500 napot töltöttek India dzsungeleiben.
Több mint öt éven keresztül forgattak.
A türelmüket siker koronázta,
ritka pillanatokat sikerült megörökíteniük a tigrisek életéből.
Néhány jelenet felvételéhez a stábnak nagy erőfeszítéseket kellett tennie.
Amikor a tigris elment inni,
a stáb bement a barlangba, hogy ellenőrizze a távvezérelt kamerákat.
Feszült pillanat…
de megérte.
Úgy hempereg, mint egy kiscica.
Hihetetlen.
De vannak olyan állatok is, akik túlzottan barátságosak.
Elnézést!
Elnézést, szarka úr!
A rejtett kamerákat csak a tigrisekre szabták.
Ezzel a kamerával gyorsan végzett egy ormány.
Igen, egy kis szigszalaggal megmenthető.
A filmkészítők között
volt két indiai rendező, Pooja Rathod és Kalyan Varma.
A tigrisek természetüknél fogva visszahúzódóak.
Csak akkor mutatkoznak, ha szeretnék, hogy meglássuk őket.
A tigris olyan, mint az erdő szelleme.
Egy pillanatra felbukkan,
de aztán nagyon ügyesen álcázza magát.
A csíkjainak és a járásának köszönhetően
hamar el tud tűnni.
Ahhoz, hogy felvegyük őket, először meg kell találnunk őket.
Napokig nem lehet tigrist látni.
Meg kell várni a tökéletes pillanatot,
ott kell lenni a kamerával, a tökéletes szögben.
Szerintem a tigriseket a legnehezebb lencsevégre kapni.
Pooja és Kalyan napokat töltöttek azzal, hogy egy nősténytigrist lefilmezzenek,
és elnyerték a bizalmát.
Ott van egy kölyök, az anyja pedig lent.
A nősténytigrist nézzük a kölykeivel.
Megengedte, hogy ilyen közel jöjjünk, ami nagyon szokatlan egy nősténytől.
Visszahúzódóak és nagyon óvatosak, amikor kölykeik vannak,
úgy nézem, hogy olyan hat-nyolc hónaposak lehetnek.
A kölykök az anyjukkal játszanak, és nem zavarja őket a jelenlétünk.
Nagyon izgalmas pillanat.
Jó érzés nézni őket,
miközben előttünk alszanak.
Képzeld csak el, milyen nehéz dolga van!
Vadásznia kell, hogy etetni tudja ezeket a kölyköket.
Igazi szuperanya.
Nagyon ritka, hogy egy tigrist ilyen közel látunk a természetben a kölykeivel.
Igen, ez kiváltság.
A stáb két éven át figyelte a kölyköket, a szemük előtt nőttek fel.
Először nagyon bizonytalanul álltak a lábukon.
Ahogy cseperednek, a kölykök megtanulják a dzsungel törvényeit.
Megtanulják, melyik állatra tudnak vadászni…
és melyikre nem érdemes időt pazarolni.
Ezek a ritka felvételek
a tigriscsalád életének legintimebb pillanatait tárják elénk.
Poojának és Kalyannak a legnehezebb az volt, amikor a kölykök elmentek.
Tizennyolc hónaposan elhagyták az anyjukat,
és saját területet kerestek maguknak.
Annak, aki a tigrisekről készít filmet,
és ilyen sokáig követi egy kölyök életét,
nagyon nehéz nem kötődnie egy állathoz.
Látjuk kéthónaposan a kölyköt,
majd látjuk felnőni másfél évig.
Aztán hirtelen, egy szép napon tudjuk, hogy a kölyöknek el kell mennie.
Engem ez nagyon meghat.
Remélem, boldogul majd, akárhova megy.
Egyre több fiatal tigris keres új területet magának.
Az állatvédelemnek köszönhetően
ma már 3600 tigris él 54 rezervátumban,
de ezek a helyek korlátozottak.
India tigriseinek egyharmada a védett területen kívül él.
Itt kevesebb zsákmányt tudnak ejteni, de könnyű élelemhez jutni.
Ez rossz hír a gazdáknak.
De vannak egyszerű dolgok, amelyek megoldást jelenthetnek,
és van valaki, aki szeretné ezeket kipróbálni.
Dr. Bilal Habib az indiai Wildlife Institute munkatársa
a film tudományos munkatársa volt.
Az ország egyik legjobb tigrisszakértője, és szereti megoldani a problémákat.
Bilal India középső részéből, Maháráshtrából jött,
a tigrisek birodalmának közepéből.
Itt sok a konfliktus.
Sok szarvasmarhát ölnek meg a tigrisek.
A szarvasmarha a helyieknek létfontosságú,
belőlük élnek meg.
Bilal ma kipróbálja legújabb ötletét,
amint átverekszi magát a dugón.
Egy szokatlan dolgot talált ki arra,
hogy minél kevesebb tehenet öljenek meg a tigrisek.
Néha az egyetlen út előre, ha a múltba tekintünk vissza.
Bilal és csapata szemeket festenek a tehenek farka tövére,
és próbálják ép bőrrel megúszni.
Óvatosan!
Vigyázzatok!
A pirossal legyen élénk a színe!
Rajzolj bele egy fekete pöttyöt!
Akkor olyan lesz, mint a tehén szeme.
Így?
Mindenki máshogy csinálja.
Azt remélik, a tigrisek így azt hiszik, hogy figyelik őket.
Bilal és csapata már több száz hátsó felet befestett,
és úgy tűnik, beválik az ötlet.
Drasztikusan csökkent a támadások száma.
Van egy falu, ahol nagyon aktív volt egy tigris,
és sok tehenet elvesztettek miatta a falubeliek.
Amint szemet festettünk a tehenekre, a tigris azonnal megváltozott.
A tigris azt hitte, hogy a tehén mindkét oldalról látja,
elölről és hátulról is.
Legközelebb, amikor visszamentünk a faluba,
mindenki azt kérte tőlünk, hogy fessük be a tehenét.
Azt mondták: „Kérem, fessék be a tehenünket, sokat segít!”
Bilal szeretné ezt az egyszerű módszert egész Indiában elterjeszteni.
Az utóbbi tíz évben
Bilal egy másik programban is részt vett,
de ez egészen más volumenű dolog.
Eljött a Disney kameramanjával, Kalyannal,
és egy szakértővel, Suman Rajuval, hogy megnézze, hol tart a dolog.
Az egész tíz évvel ezelőtt kezdődött,
amikor Bilalt megkérték arra, hogy oldjon meg egy nagy problémát.
A fiatal tigrisek új területet kerestek,
és nehéz volt eljutniuk egyik rezervátumból a másikba,
mivel több száz kilométerre voltak egymástól.
Útjuk során számos akadállyal kellett megküzdeniük,
de a legnagyobb kihívásnak…
az autópálya bizonyult.
Száz évvel ezelőtt építették
az NH44-es autópályát, India legrégebbi sztrádáját.
Az út átszeli az egész országot.
Vannak útjaink.
Nagyon erős a forgalom,
ezért az állatoknak szinte lehetetlen
eljutniuk egyik helyről a másikra.
Néhány tigris 1500 kilométert is megtesz,
de amikor egy autópályához érnek…
vissza kell fordulniuk.
Bilal megoldása egyszerű volt:
meg kell emelni az utat, hogy a tigrisek átmehessenek alatta,
amivel egy vadfolyosót hoznak létre az állatoknak.
Két és fél milliárd dollárba került.
Ez a világ legnagyobb aluljárója, amely a vadállatoknak készült,
kilenc megemelt résszel.
Rengeteg tigrisnek mentette meg az életét.
Amikor itt állok, és ránézek erre a masszív szerkezetre,
amelyet az országunk a tigriseknek épített,
hogy átjussanak a túloldalra,
egészen meghatódom.
Kalyan és Suman egészen közelről felvették, ahogyan a tigrisek
közlekednek az aluljáróban.
- Hihetetlen, ugye? - Igen.
Évente 200 tigris halad át az út alatt.
Képzeljük csak el, ahogy fent haladnak a járművek,
a tigrisek pedig a járművek alatt mennek át,
és sem a vezetők, sem a tigrisek nem tudják,
hogy egy helyen és egy időben vannak ott.
Ez volt az álmunk. Csodálatos.
- Szerintem erre ment. - Ugyanitt.
Pooja segít filmre venni Sumannak egy nagyon különleges nősténytigrist.
- Ez egy remek leshely neki. - Igen.
És ez pont ideális hely a kamerának is.
Ebben a tigrisben az a különleges…
hogy a városban él.
Bhopálban, India középső részén,
2,5 millióan élnek.
A modern városokhoz hasonlóan Bhopál nappal egy nyüzsgő metropolisz.
Amikor a városlakók hazatérnek, vannak, akik akkor indulnak el otthonról.
Egy kis erdős területen, amely benyúlik a városba,
egy fiatal tigris járőrözik.
Hét éve él itt,
és már megtanulta, hogyan éljen együtt az emberekkel.
Ez a tigris gyakorlatilag városlakó,
de láthatatlan.
Átmegy a kerítésen, sétál az úton, bemegy a földekre,
de sosem látja senki.
Ez is azt jelzi, hogy milyen jól alkalmazkodott.
Elkerüli az embereket,
és hihetelen, hogy bár régóta itt él,
még sosem támadt senkire, egyszerűen csak éli az életét.
A tigris csak éjszaka megy a városba,
és még azelőtt visszatér a barlangjába, hogy felébredne a város.
Suman már két éve követi ezt a nősténytigrist.
Az adatai segítenek az erdészeti hivatalnak megtudni, hogyan él a tigris.
Suman azért jött,
hogy dokumentálja, hogyan él egy városi tigris.
Egy kicsit sétálok.
Igen, menj arra, hogy le tudjuk fotózni!
- Itt sétálok. - Igen.
Bhopál egy különleges hely egy tigris számára,
sehol máshol nem lehet látni tigrist, aki ilyen közel menne az emberekhez.
Számomra ez igazán lenyűgöző.
Egy modern város nem tűnik ideális élőhelynek egy tigris számára.
De Bhopálban minden megvan, amire egy tigrisnek szüksége lehet.
A Ratapani Vadrezervátum mellett helyezkedik el,
ahol a tigris vadászhat és elrejtőzhet.
Vannak mesterséges víztározók, ahol mindig találhat vizet.
A tigris egy homokkő barlangban alszik, a város feletti dombon.
Amíg nem bánt senkit,
az emberek örülnek, hogy van egy tigris, akivel együtt élnek.
Azt hiszem, a bhopáliak büszkék arra, hogy van egy tigrisük.
Ez elég szokatlan. Egy ragadozóról van szó,
és mindenhol félnek tőle,
de itt büszkék arra, hogy a tigris ilyen közel él hozzájuk.
A város szereti a tigrist, és fontos lépéseket tesz, hogy megvédje.
Az erdészeti hivatal 40 emberrel figyeli.
Az utakat esténként lezárják, hogy átjuthasson a túloldalra.
Egy zárt kamerarendszer figyeli minden lépését.
Tudjuk, hol van a tigris.
Az akció vezetője ez az erdőőr, Alok Pathak.
Igen, kérem, tegyék ki a kamerákat!
Nagyon szeretem a tigriseket.
Nagyon finom, kedves és gyönyörű.
A bhopáliak nagyon büszkék és nagyon boldogok,
hogy a közelben van egy tigris.
Megpróbáljuk elhelyezni a kamerát.
Pooja és Suman újabb távvezérlésű kamerákat helyeznek ki a tigris élőhelyén,
hogy kiderüljön, vannak-e kölykei.
Az egész város reménykedik a kis tappancsokban.
Indiában a tigris különleges helyet foglal el az emberek szívében.
Indiában sokak számára
a tigris, akit Wagobának is hívnak, Devet, azaz Istent jelent.
Sokan istenítik a tigrist, főleg vidéken,
az ereje és a hatalma miatt, és mert ő uralja az erdőt.
A tigrisek több ezer éve az emberekkel élnek együtt.
Úgy tisztelik őket, mint az előkelőségeket,
és fesztiválokkal ünneplik őket.
Ez a kapcsolat megengedi az embereknek és a tigriseknek, hogy együtt éljenek.
Szerintem India kiemelkedik a többi ország közül,
toleránsak az emberek a vadon élő állatokkal,
főleg a tigrisekkel szemben.
A tigrisek a rezervátumok szélén élnek, tudják, hogyan kerüljék el az embereket.
Nappal láthatatlanok…
Ha hallják, hogy közeledik valaki, elbújnak.
Csak sötétedéskor jönnek elő, amikor az emberek már hazamentek.
A tigrisek nem vadásznak az emberre.
Igazából félnek az emberektől. Minden kétlábon járó élőlénytől
tartanak.
De tragikus balesetek előfordulnak.
Amikor a falusiak sokáig dolgoznak az erdőben,
egy fiatal, tapasztalatlan tigris összetévesztheti őket a prédával.
Ha egy ember leguggol,
a tigris számára prédának tűnhet.
Majdnem minden emberi halál véletlen tigristámadásból ered.
India egyes részein a tigrisek növekvő száma miatt
drámaian megnőtt a támadások száma.
Jó hír, hogy egyre több a tigris.
Ez az állománymegőrzés számára siker.
De sokszor az emberek látják a kárát annak, hogy nő a tigrisek száma.
Sok évig toleránsak voltak az emberek a tigrisekkel szemben,
és ez most veszélybe került.
Amíg Pooja és Kalyan a tigrisrezervárum határán forgatott,
megtapasztalták, hogy az emberek milyen erőfeszítéseket tesznek azért,
hogy a falusiak és a tigrisek is biztonságban legyenek.
Mindenki jöjjön ide, kérem!
Az erdőőröket hívják először,
amikor probléma van a tigrisekkel.
Shital Thakre már hat éve erdőőr.
Az egységét egy faluba riasztották, ahol meghalt egy ember.
Amikor riasztást kapunk,
a helyszínre megyünk, és megnézzük, mi történt.
Szörnyű volt látni, hogy egy tigris megölt egy nőt.
Az erdőőröket a faluba hívták, hogy feltárják a problémát,
befogják és elvigyék a tigrist.
A tigris még mindig a környéken jár, ezért az emberek biztonsága az első.
A vadállatok a földeken keresztül közlekednek.
Senki se maradjon sokáig a földeken, és ne menjenek az erdőbe!
Ezen a könyéken, a Tadoba Nemzeti Park szélén
a tigrisek száma megnégyszereződött az elmúlt tíz évben.
Nem egy egyedi esetről van szó. Sokszor előfordult már.
Ha valahol történik egy baleset,
készen kell állnunk, hogy azonnal odamenjünk.
Éjjel-nappal készenlétben kell állnunk.
A tigrisek este aktívabbak.
Shital és csapata átfésüli a környéket,
abban a reményben, hogy elűzhetik a tigris a faluból.
Ez egy veszélyes munka.
Nézzetek magatok mögé!
Be kell azonosítani a tigrist.
Rakesh, a csapat biológusa a kamerák felvételét tanulmányozza.
Hat.
Minden tigrisnek más a csíkja.
Amikor összehasonlítja őket, látja, hogy egy fiatal tigrisről van szó, P2-ről.
Menjünk!
Az erdőőrök éjszakai jelenléte biztonságérzetet ad a falusiak számára.
A tigrisek növekvő száma félelmet kelt.
Korlátozott a hely,
és egyre több probléma lesz a jövőben.
Az embereknek meg kell érteniük, hogy a tigrisek nem szoktak embert ölni.
Balesetek előfordulnak.
Mindent el kell követnünk, hogy ez a jövőben ne történjen meg.
Shital egyedül él, távol az otthonától.
Az ilyen pillanatokban nagyon hiányzik neki a családja.
Szia!
Hogy vagy?
Jól vagyok.
Gyere haza. Anya csinált sabzit!
Akkor hazajössz?
Igen, megyek.
- Szia! - Szia!
Shital családja szeretné, ha a lány hazamenne,
de Shital elkötelezett a munkája iránt.
Nagyon szeretek az erdőben dolgozni.
Szeretem a dzsungelt, az állatokat és az embereket.
Úgyhogy egyelőre egyedül akarok élni.
Shital büszke arra, hogy azon kevés nők egyike, aki ezt a munkát végzi.
El akarom mondani a nőknek, hogy valóra válthatják az álmukat.
Ha erdőőrök akarnak lenni, vagy bármi más,
meg tudják csinálni.
Közben a faluban,
Shital és csapata azzal küzdenek, hogy megoldják a tigrisproblémát.
Amikor egy tigrist be kell fogni,
dr. Ravi Khobrogadét, az állatorvost hívják.
Amikor éppen nem tigriseket fog be,
Ravi az árva állatokkal foglalkozik az állatklinikáján,
olyanokkal, mint ez a lajhármedvebocs.
Kézből kell etetni.
Most olyan, mintha az anyja lennék.
Amikor befut a hívás,
Ravinak gyorsan össze kell hívnia a mentőcsapatot.
Megkérték őket, hogy kábítsák el a problémás tigrist, P2-t,
és vigyék el a faluból.
Ravinak P2 lesz az 50. befogása, ha sikerül megtalálniuk.
Tigrisfejjel kell gondolkodnunk.
Ez a legfontosabb, amit megtanultam tigrismentés közben.
Tudnunk kell, hogy mi lesz a tigris következő lépése.
Ravi és csapata egy magányos tigrist keresnek, P2-t.
Egy mozgó tű egy hatalmas szénakazalban.
Az a terv, hogy befogják P2-t, és elviszik az állatkertbe,
de ez nem lesz egyszerű.
Két nappal később Ravi megtudja, hogy P2 megölt egy tehenet egy farmnál.
Megfigyelik a helyet, és azt remélik, hogy P2 visszajön enni.
Ravi munkatársa, Ajay egy altatópisztolyt fog használni, hogy elkábítsa a tigrist.
Jól van, megvan.
Ravi és Ajay berendezkednek éjszakára.
A tigris okos. Ezért hívják a dzsungel királyának.
Úgy kell gondolkoznunk, hogy túljárjunk az eszén.
Most már csak várni kell, és szét kell nézni.
A várakozás hosszúra nyúlik…
és nincs eredménye.
Nehéz volt a tegnap este.
A tigris nem jött vissza.
De meglátjuk. Megint megpróbáljuk.
Újra és újra, és sikerülni fog.
Egy hét után a csapatnak végre szerencséje van.
Látta valaki P2-t, és odasietnek a helyszínre.
Ajay, látod a tigrist?
Végre meglátják P2-t.
A hátába kell belelőni a lövedéket,
meg kell várni, amíg jó irányba fordul.
Lelőhetjük?
Látom a tigrist, de szemben áll.
Veszélyes rálőni.
Addig ne lőjünk, amíg nincs jó irányban!
P2 ismét eltűnik az erdőben.
Istenem!
Elszalasztották az esélyt.
De éjjel az egyik kamera új képet rögzít.
A csapat követi a nyomot.
P2 18 méterre van.
Csak meg kéne, hogy forduljon.
A közepébe!
Több mint 220 kilót nyom.
Az egész csapatra szükség van ahhoz, hogy P2-t elvigyék a ketrecig.
Nagy megkönnyebbülés Ravi csapatának.
És a falubeliek is örülhetnek.
Felkeltettük, és most nyugodt, kiegyensúlyozott.
A tigris nagyon szép, két és féléves lehet.
Egy fiatal hímtigris, és nagyon nagy.
A falubeliek nagyon örülnek,
mert úgy hiszik, megoldódott a probléma.
A helyiek kijönnek, és elköszönnek a tigristől.
Három óra az út a klinikáig,
Raviban vegyes érzések kavarognak.
Nagyon rossz érzés, amikor ketrecbe kell zárni egy tigrist.
Amikor megláttam a tigrist odakint, elkábítottam, és az állatkertbe küldtem.
A csapatunk szomorú,
mert számára véget ért a szabadság.
A klinika csak egy átmeneti hely P2 számára.
Ravi megpróbál egy állandó otthont találni neki egy állatkertben.
P2 soha többé nem tér vissza a természetbe,
de ha elszállítják, a helyiek továbbra is toleránsak lesznek a tigrisekkel.
Nem messze, a Tadoba Nemzeti Park keleti határán
vannak más tigrisek is, akik új otthonba kerülnek,
de egészen más okból.
Bilal szeretne párt találni a tigriseknek.
Öt nőstényt szeretne elvinni innen,
hogy bemutassa őket a potenciális társaiknak.
Úgy 200 kilométerre északra a Nagzirai Nemzeti Parkban
a tigrisek egyre száma nő, de főleg a hímeké.
A hímtigrisek könnyebben eljutnak ide, mint a nőstények.
De a nőstények nélkül a tigrispopuláció nem nő.
Bilal tervének van még egy előnye.
Az emberlakta részektől távol kerülnek a nőstények.
Ezzel mindenki jól jár.
Ha sikerül öt-hat nőstényt elvinni innen
a másik helyre,
az a tigrisek megőrzését és az emberek javát is szolgálja.
Ambiziózus és látnoki gondolat,
de először meg kell találni a megfelelő nősténytigrist.
Szándékosan félénk nőstényt keresnek,
olyat, aki elkerüli az embereket és a háziállatokat.
De nehéz befogni egy félénk tigrist.
Ravi, az állatorvos és a csapata azért jöttek, hogy befogják.
Eddig…
Világosan látszik, hogy erre járt a tigris…
A tigris itt…
Ez egy nőstény lábnyoma.
De elrejtőzött.
Napokon és éjjeleken át keresték,
nem olyan könnyű megtalálni, mint hitték.
Ha nem sikerül befogni az első nőstényt,
a párkeresőterv füstbe megy, még mielőtt elkezdődött volna.
Nagyon félénkek.
Akkor is nagyon nehéz észrevenni,
ha csak tíz méterre van.
Nagyon nehéz megtalálni és befogni.
Hónapokba is telhet, míg Bilal nősténytigrise megmozdul.
Pooja és Kalyan szemtanúja lesz annak, hogy miért emelkedik a tigrisek száma.
Egyre több tigris harcol a területért.
Ez a fiatal tigris egy hatalmas hímtigris útjába került.
Az idősebb tigris nyilvánvalóvá teszi, hogy nem szívesen látja őt.
Valakinek meg kell hátrálnia.
De néha a vesztes csúnyán megsérülhet.
Pooja és Kalyan találnak egy sérült hímet.
A felvételük segíteni fog az erdőőröknek felismerni a tigrist,
amikor bejelentik a sérülést.
Nézz jobbra!
Ráközelítettem, látom a sebet.
Nyalogatja.
Sántít, te jó ég!
Szerintem súlyosan megsérült.
Sántít, és nagyon csúnyán megsérült.
Nagyon aggódom érte, sok itt a tigris.
Vagy küzdenie kell, vagy el kell mennie, ha életben akar maradni.
Nyalogatja a sebét,
de ha nem gyógyul be, nagy bajban lesz.
Két lehetősége van.
Vagy nem lesz képes vadászni, és akkor éhen hal.
Vagy elkezd könnyű prédára vadászni, például szarvasmarhára,
és akkor kialakul a konfliktus az emberek és a vadállatok között.
Általában ez a tigrisek számára nem végződik jól.
Az erdőőrök figyelik a tigrist,
és ha kell, beviszik Ravi klinikájára.
Ha nő a tigrisek száma, Ravinak több kölyökre kell vigyáznia.
Egy fiatal nősténytigrissel foglalkozik, aki elkóborolt az anyja mellől.
Úgy öt-hat hónapos lehet.
Amikor megtaláltam, sovány volt, kiszáradt és gyenge.
Ezért mentettük meg,
és folyamatosan figyeljük, keressük az anyját,
hogy újra találkozhassanak,
és a szabadban maradhasson.
Egy kölyök számára ez lenne a boldogság.
Jó hírek érkeznek P2-ről, a befogott tigrisről.
Ravi nemsokára az új otthonába küldi.
A világ egyik legnagyobb állatkertjébe kerül, Nagpúrba,
ahol egy nősténytigrissel fog együtt élni.
P2!
P2, hogy vagy?
Ne aggódj,
nagy területed lesz, és új lányokkal is megismerkedhesz.
Jó életed lesz.
Úgyhogy ne aggódj!
P2-nek szerencséje van.
A védett területet elhagyó tigrisek fele elpusztul.
Ezt a nősténytigrist holtan találták, és elhozták Ravi klinikájára.
Ravi megerősíti a halál tényét, és elégeti a testet.
A szertartás kifejezi a megbecsülést és tiszteletet a tigrisek iránt.
Nagyon szomorú nap ez a számunkra.
Elvesztettünk egy felnőtt tigrist,
áramütés végzett vele.
Ennek nem lenne szabad megtörténnie.
Az áramütés a fő halálozási ok a tigrisek körében.
Gyakran elektromos kerítéssel veszik körbe a földeket,
hogy a szarvasok és vaddisznók ne egyék meg a vetőmagokat.
De a tigrisek nem veszik észre időben a drótot.
Egy nőstény négy kölyköt tud világra tud hozni egy évben.
Képzelje csak el, hogy egy is mekkora veszteség a tigriseknek!
Pihenj!
Vigyázz!
Ahhoz, hogy ne haljon meg még több tigris a jövőben,
az új generációnak jobban meg kell ismernie őket.
Shital és Rakesh a Tadoba Nemzeti Park melletti iskolába jöttek.
Elmondják a gyerekeknek mindazt, amit tudnak a tigrisekről,
és megtanítják nekik, mi a teendő, amikor találkoznak velük.
Láttatok már tigrist?
Igen.
Mit csináltok, ha megláttok egy tigrist?
Elszaladtok?
Ha futni kezdetek, prédának fog nézni.
Csapjatok zajt, és maradjatok ott, ahol vagytok!
Látjátok tigrist?
Nem.
Látjátok? Hol van?
Most már látjátok?
Igen!
- Mit láttok? - Egy tigrist.
Elszaladt?
Shital azt reméli, hogy a gyerekek továbbadják ezeket a tanácsokat
a barátaiknak és a szüleiknek.
Amikor elmagyarázzuk ezt a gyerekeknek az iskolában,
akkor ők továbbadják a szüleiknek.
Így terjed az üzenet,
és kevesebb lehet a konfliktus.
Véget ért az óra, az osztály egy erdőbe megy, ami elpusztult,
hogy újraültesse a fákat.
Amikor ezekből a növényekből fák lesznek,
a vadállatok az árnyékukban tudnak pihenni.
Gyerekek, szeretnétek erdőőrök lenni, mint Shital?
Igen!
Igen.
- Jó érzés fát ültetni? - Igen.
Amikor majd elmész mellette, emlékezni fogsz rá, hogy te ültetted.
Hat hónapnyi próbálkozás után Bilal végre befogott egy nősténytigrist.
Egy egyedül élő hím várja a Nagzirai Nemzeti Parkban.
Ha társak lesznek, akkor segítenek benépesíteni a rezervátumot.
Ezúttal nem kell saját területet keresnie,
a könnyebb utat választotta, stoppal utazik.
NAWEGAON-NAGZIRAI TIGRISREZERVÁTUM PITEZARI BEJÁRAT
Nagzirában tágas helye lesz,
és sok lehetősége, hogy társra leljen.
Jól van, öt-hat embert kérek! Nincs sok időnk.
A nőstényt elkábították,
hogy Bilal és az állatorvosok meg tudják vizsgálni.
Rátesznek egy nyomkövető nyakörvet, mielőtt elengedik.
A nyakörv segítségével Bilal követni tudja a tigris mozgását,
amikor elkezdi felfedezni az új terepet.
Egy évig lesz rajta,
utána pedig szabadon járhat-kelhet.
Ravi az az állatorvos, aki figyeli a tigris állapotát.
Megvizsgálja, hogy el lehet-e engedni.
Megmérik a súlyát, és a hosszát,
és az adatokat beviszik az egyre növekvő tigrisadatbázisba.
Fiatal. Látszik a fogain.
Csillogó fehérek, és van rajtuk egy apró nyom,
ami azt jelzi, hogy két év körüli lehet.
Ez egy ideális életkor ahhoz,
hogy saját területet keressen magának,
és egy társat, akivel felnevelheti a kölykeit.
Ez az első ilyen jellegű projekt Indiában.
Sokan felfigyeltek rá.
A környezetvédelmi miniszter engedi szabadon a tigrist.
Ez az utolsó nap. Olyan, mint az esküvő.
Nézze csak meg! Mindenki nagyon boldog.
Be fogjuk vinni a nőstényt a hímek közé.
Ötéves tervezés után eljött az idő.
Tíz perc múlva elengedjük.
Itt az idő, hogy a nősténytigrist az új otthonában elengedjék.
Végre sikerült.
Amikor kijött a ketrecből, nekem úgy tűnt, hogy boldog,
mert szabad lehet.
Számára ez a paradicsom.
Lehetnek édes kis kölykei, akikkel boldog lehet.
Ez a terület reményt ad neki, és lehetőséget a szaporodásra.
Van saját területe, lesz saját alma.
Saját otthona.
Ez egy csodás érzés, de a munka holnap kezdődik,
amikor elkezdi felfedezni az ismeretlen területet.
A következő hónapokban Bilal és csapata követni fogják a tigrist.
A nyakörvnek köszönhetően követni tudják a földön,
a levegőből,
feltérképezik minden lépését.
A tigris jól alkalmazkodik.
Nem tért be egy faluba sem.
És van társa.
Négy hónap telt el, és a nőstény nagyon jól érzi magát.
Kijelölte a területét.
Többször láttuk egy hímmel.
Reméljük, hogy párosodtak is.
Reméljük, hogy hamarosan meglesz az alma,
és kölyköket fog szülni az új helyén.
Eddig minden jól megy.
A terv bevált.
A következő évben
még négy nőstényt hoznak ide,
hogy segítsenek növelni a populációt.
Ez egy álom volt, és valóra vált.
Továbbra is követhetjük a tigriseket Nagzirában,
és láthatjuk, hogy mi lesz a populációval a következő öt-tíz évben.
Ravi eljött meglátogatni P2-őt új otthonában, a Gorewada Állatkertben.
Ez a világ egyik legnagyobb állatkertje.
P2-nek hatalmas területe van,
és nemsokára egy nőstény is csatlakozik hozzá.
Ez egy boldog reggel,
örülök, hogy láthatom P2-t.
Huszonnégy hektárnyi terület elegendő egy tigris számára.
P2-nek egy új szerepe van:
a tigrisek nagykövete.
Mindenki meglátogathatja.
És mindenki megismerheti.
Ha találkozol egy tigrissel, sosem felejted el.
Szép és méltóságteljes.
P2 talán soha többé nem tér vissza a természetbe,
de a következő generációnak segít abban,
hogy tegyen a tigrisek jövőjéért.
Pooja és Kalyan szeretnék megváltoztatni az emberek gondolkodásmódját.
A Tadobai Tigrisrezervátum melletti faluba jöttek.
Sok helyinek téves elképzelése van a tigrisekről.
Azt hiszik, hogy a tigrisek megeszik az embereket, és bántani akarják őket.
Pooja és Kalyan készítettek egy rövidfilmet,
amit most először vetítenek le.
Háromszázan fogják megnézni,
köztük Shital, az erdőőr és csapata is.
Jó estét!
- Üdv - Üdv!
Jó estét! A nevem Pooja.
Most bemutatok egy kisfilmet a tigrisekről.
Ez a film arról szól, hogy milyenek a tigrisek.
Meg akarjátok nézni?
Igen!
- Jól van. - Akkor kezdjük!
A történetet helyi nyelven, marathiul mesélik el,
a tigris szemszögéből.
Napról napra egyre nagyobbak vagyunk, és erősebbek.
A helyiek
még sosem láttak képeket a tigriscsalád életéről.
Követjük az anyát és a kalandjait.
A film bemutatja, hogyan ismerkednek meg a kölykök az otthonukkal,
és hogy milyen veszélyekkel találkoznak, miközben felnőnek.
A film tanácsokat ad a helyieknek, hogyan lehet biztonságos az erdő.
Ha az erdőbe kell menned, menj csoportosan, és csapj zajt!
Akkor tudni fogom, hogy ott vagy, és el tudlak kerülni.
Nagyon megható.
Látom, milyen sokan vannak itt, és hogy mennyire leköti őket a film.
Azoknak, akik eljöttek, komoly problémáik vannak.
Naponta találkoznak tigrisekkel.
Ez a film életet menthet, szerintem jó munkát végeztünk.
Köszönöm, hogy eljöttek.
Nemsokára találkozunk. Köszönjük!
Az üzenet elterjed.
Az új mentalitás néhány helyen meglepő lehetőséget tár fel.
Bilal Alijanjába tart.
Az egymás mellett élés csak akkor lehetséges, ha gazdaságilag előnyös
azoknak a helyieknek,
akik megoszják a földjüket ezekkel a nagyragadozókkal.
Ez a közösség nem küzd a vadak ellen,
hanem kihasználja a helyzetet.
Ez az első projekt Indiában, amely a vadállatokat visszatelepíti.
A gazdáknak azért fizetnek, hogy a tehenek ne menjenek a füves területre.
Ez idevonzza a vadállatokat,
ami pedig a tigriseket csábítja közelebb,
akik turistákat hoznak.
Négy nősténytigris él ezen a környéken.
Mindnek van kölyke.
Az apjuk Chota Matka, egy hímtigris.
Arvind, a helyi idegenvezető abból él,
hogy turistákat hoz kirándulni.
TADOBAI IDEGENVEZETŐ
Egy jégmadár!
Egy kis ökohotel szintén munkát ad a helyieknek.
Jól megfizetnek, és a faluban a családok boldogok.
Ezzel nem ártunk az erdőnek,
védjük a természetet, mert ebből élünk meg.
Bilal 2015 óta segíti ezt a kezdeményezést.
Örül annak, hogy a helyiek hozzáállása az élővilághoz megváltozott.
Volt idő, amikor ez nem volt védett terület.
A gazdák meg akarták óvni a földet, nem engedték a szarvasokat ott legelni.
Kártékony állatoknak hitték őket.
Ma ugyanezek a gazdák szívesen látják a szarvasokat,
mert így több pénzt keresnek.
Ez a táj egy bevételi forrássá változott.
Minél több a szarvas,
annál több a tigris.
Ebben a faluban megnőtt a tigrisek száma, és a helyiek örülnek neki.
Nő a tigrispopuláció, és egyre több turista jön ide.
Ez jó dolog.
Most már jól megfizetnek.
Ez az első példa arra Indiában, hogy vadállatokat telepítenek be
egy védett terület közelébe.
Ha sikerrel járunk,
több száz hasonló kezdeményezés is lehet.
Bhopálban, a városi tigris otthonában
Pooja és Suman megvizsgálják a kamerákat.
Naplemente után menjünk.
Remélik, hogy láthatják az első képeket a kölykökről.
Lássuk, mi van itt!
Igen.
- Atyaég! - Ez az anya.
És ott jönnek utána a kölykök.
- Itt jön az első. - Te jó ég!
A városi tigrisnek négy kölyke van, öthónaposak lehetnek.
Te jó ég! Egymás után jönnek.
Mindegyik kidugja a fejét a kerítésen.
Átbújt alatta, túl nagy.
Nagyon édesek.
Megtanítja őket, hogy másszanak ki a kerítés alatt.
Hát nem édes?
Nagyon gyorsan tanulnak.
Egészségesnek tűnnek.
Igen, egészségesek.
Milyen csodás kép!
Bhopál tigrise felneveli az új városi tigriseket.
A kölykök megtanulják, hogyan boldoguljanak az utcán.
Négy kölyköt nevel,
megmutatja nekik a területüket,
megmutatja, hol lehet vadászni,
hol találnak vizet.
Megmutatja nekik hogyan mozogjanak ezen a részen,
hogyan bújjanak el, hogy ne lássák meg őket.
Megmutatja nekik, hogyan maradjanak életben a városban.
Remek anya.
De nem csak a tigrisek bukkannak fel a kamerán.
Bhopálnak vannak titkos lakói, mindenféle alakban és méretben.
Vannak szúrós szomszédok is.
Nem tisztelik a magánéletet.
Az állatok este kelnek útra,
hogy még napkelte előtt hazaérjenek.
Ne maradj le a mamától!
Vannak, akiket nagyon érdekel a természet…
főleg a tigriskölyköket.
Hoppá!
A kölykök addig tanulnak az anyjuktól,
amíg nem kell saját területet keresniük.
Egy napon ők is megmutatják a kölykeiknek, hogyan kell életben maradni a városban,
és ezt a tudást generációkról generációkra adják át.
Úgy érzem, hogy Indiának a jövőben szüksége lesz arra,
hogy a tigrisek alkalmazkodjanak az emberekkel való együttéléshez.
Ez a tigris most megmutatja nekünk, hogyan lehetséges ezt megvalósítani.
Reményt ad a jövőre nézve.
A forgatás öt évig tartott,
a Disneynature stábja összepakol, és hazaindul.
Annak tudatában indulnak, hogy Indiában nő a tigrisek száma.
És ahogy közelebb merészkednek az emberlakta részekhez,
a tigrisek megmutatják, hogyan lehet boldogulni az emberek világában.
Ez egy kihívás.
De remekül helyt állnak.
Mindent megtesznek, hogy együtt éljenek az emberekkel.
Az emberek is kiveszik a részüket,
hogy biztosítsák, hogy ez a különleges kapcsolat kitartson a jövőben is.
Úgy gondolom, az emberek mindig képesek lesznek arra,
hogy együtt éljenek a tigrisekkel,
és megosszák ezekkel a csodás ragadozókkal a földjüket.
A feliratot fordította: Usztics Anna